มาเดิน Terminal 21 วันอาทิตย์คนเยอะกันซะทุกร้าน มีร้านนี้แหละที่คนบางตาหน่อยแหละ บริกรแสนสวยก็ยืนเรียกลูกค้าหน้าร้านแข็งขัน  ขี้เกียจเดินหาร้านอื่นแล้วเลยเลือกร้านนี้แล้วกัน

เข้ามาด้านในนั้นบรรยากาศดีใช้ได้  แต่ไม่มีลูกค้าเลย พอดูเมนูก็รู้เหตุผล เค้กนี่ราคาพรีเมี่ยมมาก มี ม.ร.ว.ถนัดศรีรับประกันด้วย เริ่มต้นที่ 125 โหดใช้ได้ ผมสั่งblack forest cakeไป ขนาดพองาม เนื้อเค้กเนียนมาก แทบจะละลายทันทีในปาก มีรสเปรี้ยวของเชอรี่นิดๆ แต่ปัญหาคือ มันไม่หวานอะ...  คือไม่ได้ชอบเค้กหวานจัดนะครับ แต่ชิ้นนี้มันอ่อนเกิน -_-"

ส่วนกาแฟ สั่งคาปูชิโน่ร้อนไป  85  รสขมโดดไปหน่อย ราคานี้ผมหวังว่าจะอร่อยกว่านี้นะ 

ตอนคิดเงินโดน service charge ไปอีก 10% แพงกว่าอาหารเย็นวันนั้นของผมเสียอีก เมนูอื่นอาจจะโอเคก็ได้ แต่ส่วนตัวค่อนข้างผิดหวังครับ